**КОМИ РЕСПУБЛИКАСА СЬÖМ ОВМÖС МИНИСТЕРСТВОЛÖН**

**ТШÖКТÖД**

**«Коми Республикаса сьöм овмöс министерстволöн кредитнöй организациякöд банкса депозитъясын Коми Республикаса республиканскöй бюджет сьöм видзöм йылысь генеральнöй артмöдчöмлöн типöвöй форма да сiйöс кырымалан пöрадок вынсьöдöм йылысь» Коми Республикаса сьöм овмöс министерстволöн 2010 во лöддза-номъя тöлысь 29 лунся 130 №-а тшöктöдö вежсьöмъяс пыртöм йылысь**

ТШÖКТА:

1. Пыртны «Коми Республикаса сьöм овмöс министерстволöн кредитнöй организациякöд банкса депозитъясын Коми Республикаса республиканскöй бюджет сьöм видзöм йылысь генеральнöй артмöдчöмлöн типöвöй форма да сiйöс кырымалан пöрадок вынсьöдöм йылысь» Коми Республикаса сьöм овмöс министерстволöн 2010 во лöддза-номъя тöлысь 29 лунся 130 №-а тшöктöдö (водзö – Генеральнöй артмöдчöм) татшöм вежсьöмъяс:

Коми Республикаса сьöм овмöс министерстволöн кредитнöй организациякöд банкса депозитъясын Коми Республикаса республиканскöй бюджет сьöм видзöм йылысь генеральнöй артмöдчöмлöн типöвöй формаын, мый вынсьöдöма Тшöктöдöн (1 №-а содтöд):

1) 6.1.1. пунктын «банкса депозит сёрнитчöм» кывъяс бöрын содтыны «Коми Республикаса сьöм овмöс министерствокöд банкса депозит сёрнитчöмъяс кырымалöм вылö кредитнöй организацияяслысь заявкаяс бöръян да Коми Республикаса сьöм овмöс министерствокöд банкса депозит сёрнитчöмъяс кырымалан пöрадок вынсьöдöм йылысь» Коми Республикаса сьöм овмöс министерстволöн 2010 во лöддза-номъя тöлысь 29 лунся 129 №-а тшöктöдöн вынсьöдöм форма серти» кывъяс.

2) 6.1.3. пункт гижны тадзи:

«6.1.3. корны Кредитнöй организациялысь водзвыв бергöдны Депозит да мынтыны Депозит вылö арталöм прöчентъяс сэк, кор Депозит мынтыны кöсъян кадпасöдз 3 (куим) уджалан лунысь водзджык Банклы гижöмöн юöртöны;».

3) 6.1.4. пунктын «тайö Артмöдчöмлысь условиеяс збыльмöдöмын колана юöръяс» кывъяс бöрын содтыны «, сы лыдын Кредитнöй организациялöн Корöмъяслы лöсялöмсö прöверитöм вылö содтöд документъяс» кывъяс.

4) 6 юкöдö содтыны татшöм 6.2.2. пункт:

«6.2.2. юöртны Кредитнöй организациялы Депозит водзвыв бергöдöм да Депозит мында вылö арталöм поöчентъяс мынтöм йылысь мынтысьны кöсъян кадпасöдз 3 (куим) уджалан лунысь водзджык.».

5) 8.4. пунктса медводдза абзацын «Депозит мында вылö да прöчентъяс» кывъяс вежны «Депозит мында вылö арталöм прöчентъяс» кывъясöн.

2. Тайö тшöктöдыс вынсялö сiйöс кырымалан лунсянь.

Коми Республикалöн сьöм овмöсса министр В.В. Стаханов

Сыктывкар

2010 вося кöч тöлысь 16 лун

174 №

Исакова 2 125 пас